Diari Oficial de la Generalitat Valenciana


Sumari del DOGV 5719, del 07-03-2008 (2008/2608)

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un solar de 16.336,14 m² de superfície, situat a Paiporta (València), partida de Cotelles, sector II del PGOU, realitzada per l'ajuntament del dit municipi a favor de la Generalitat, per a ser destinat a la construcció d'un institut d'educació secundària.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2608


Data del document
:   21-02-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Paiporta
    * transmissió de la propietat
    * cultura regional
    * propietat immobiliària

RESOLUCIÓ de 21 febrer de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un solar de 16.336,14 m² de superfície, situat a Paiporta (València), partida de Cotelles, sector II del PGOU, realitzada per l'ajuntament del dit municipi a favor de la Generalitat, per a ser destinat a la construcció d'un institut d'educació secundària. [2008/2608]  
L'Ajuntament de Paiporta, en sessió plenària realitzada el dia 26 d'abril de 2007, va acordar la cessió gratuïta a la Generalitat d'un solar de la seua propietat, de 16.336,14 m² de superfície, situat a la partida de Cotelles, sector II del PGOU de la dita població. Tal com consta en l'acord mencionat l'immoble té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació del solar.  
La cessió es realitza amb la finalitat de destinar el solar a la construcció d'un institut d'educació secundària.  
En conseqüència, basant-se en el que disposen els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Paiporta d'un solar de 16.336,14 m² de superfície, situat a la partida de Cotelles, sector II del PGOU de la dita població, que confronta: nord, parcel·la d'espai lliure zona verda Vila Amparo i carrer I, hui carrer Polònia; sud, carrer Jaume I; est, carrer H, hui carrer Montcada; i oest, parcel·la pública destinada a ús educatiu cultural EC-8 per a col·legi infantil i de primària, hui col·legi denominat Ausiàs March.  
Consta inscrit en el Registre de la Propietat de València 17 al tom 1466, llibre 331, foli 38, finca 18117, inscripció 1ª.   
Referència cadastral: 9793591GU0217R6000OV i es troba pendent l'actualització en el cadastre resultant de la modificació núm. 10 del PGOU  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Paiporta, s'efectua amb la condició de destinar el solar a la construcció d'un institut d'educació secundària, si el bé no es destina a esre servici públic o deixa de destinar-se posteriorment, el solar cedit revertirà al patrimoni de l'ajuntament amb totes les seues pertinences i accessions.   
Per la seua part, l'ajuntament es compromet a:  
1. Dotar la parcel·la dels servicis urbanístics que falten per a l'edifici projectat (connexions a peu de parcel·la) perquè aconseguisca la condició de solar, en concret:  
- Accés rodat amb pavimentat de calçades i voreres de tots els carrers i vials a què confronta.  
- Abastiment d'aigua i xarxa d'hidrants contra incendis.   
- Evacuació d'aigües (pluvials i residuals).  
- Subministrament d'energia elèctrica en baixa o mitjana tensió.   
- Enllumenat públic.  
- Telefonia  
2. Eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbrat, línies aèries, condicions superficials o subterrànies, etc.). També es compromet a adoptar els projectes necessaris per a la urbanització expressada en el punt anterior i per a l'eliminació de servituds o obstacles expressats en este punt.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 21 de febrer de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa